### *Ar grozījumiem,kas izdarīti līdz 28.07.2016.*

### *Grozījumi: LU 28.07.2016. rīkojums Nr. 1/318*

### Pielikums

### APSTIPRINĀTS

### ar LU 09.10.2013.

rīkojumu Nr.1/278

**PUBLIKĀCIJU KLASIFIKĀCIJAS UN ZINĀTNISKĀS NOZĪMĪBAS LĪMEŅA NOVĒRTĒŠANAS KĀRTĪBA**

# Vispārīgie noteikumi

* 1. Šī kārtība reglamentē Latvijas Universitātes un LU aģentūru-zinātnisko institūtu (turpmāk tekstā – LU) akadēmiskā un zinātniskā personāla (turpmāk tekstā – autors) Latvijas Universitātes Informācijas sistēmā (turpmāk tekstā – LUIS) un LU zinātnieku publikāciju un vēstures datubāzē (turpmāk tekstā – datubāze) ievietoto publikāciju klasificēšanu un zinātniskās nozīmības līmeņa novērtēšanu.
  2. Publikācija šīs kārtības izpratnē ir grāmata, raksts, ziņojums vai cits autora publicēts darbs drukātā vai elektroniskā formā.
  3. Autors regulāri (vismaz divas reizes gadā) pārbauda publikācijas esamību sadaļā „Mans LUIS”, ja autors ir LU darbinieks, vai datubāzē, ja autors ir LU aģentūras-zinātniskā institūta darbinieks, kā arī publikācijai piešķirto klasifikācijas veidu.
  4. LU personāla publicitātes aktivitātes indekss un publikāciju zinātniskās nozīmības līmenis tiks ņemts vērā, veicot autora zinātniskās darbības novērtēšanu (akadēmiskā personāla pārvēlēšanām, studiju programmu akreditācijām un pašnovērtējuma u.tml. ziņojumos).
  5. Pamatojoties uz datiem LUIS un datubāzē, tiks veidota LU gada publiskā pārskata un cita statistika, publikāciju saraksti.
  6. Datubāzes aktualizēšanu un uzturēšanu veic LU Bibliotēka (turpmāk tekstā – Bibliotēka), publikācijas zinātniskā novērtējuma aprēķinu, pamatojoties uz publikācijas klasifikācijas veidu, – LU Informācijas un komunikācijas tehnoloģiju serviss (turpmāk tekstā – IKTS) */ LU 28.07.2016. rīkojuma Nr. 1/318 redakcijā/.*

1. **Publikāciju klasifikācijas un novērtēšanas kārtība** 
   1. Publikāciju klasifikācijas veidi (sk. 1. pielikumu) ir izstrādāti, pamatojoties uz Latvijas Zinātnes padomes „Zinātnisko publikāciju klasifikāciju” (apstiprināta 28.11.2012., lēmums Nr.32-3-1) un tiks izmantoti publikāciju, kuras publicētas, sākot ar 2013. gadu, klasifikācijai.
   2. Publikācijas zinātniskās nozīmības indeksu aprēķina,atbilstošā zinātniskās nozīmības līmeņa (A-D) punktus reizinot ar koeficientu (sk. 1. pielikumu) un rezultātu izdalot ar autoru skaitu (maksimālais autoru skaits, kas tiek ņemts vērā, ir 10. Ja autoru skaits ir lielāks, tad vienalga dala ar 10).
   3. Autors, ievadot jaunu publikāciju sadaļā „Mans LUIS”, izvēlas atbilstošo publikācijas veidu.
   4. Bibliotēka, veicot publikācijas apraksta informācijas rediģēšanu, pārbauda autora izvēlētā publikācijas veida atbilstību un nepieciešamības gadījumā to labo. Pēc informācijas aktualizācijas LUIS parādās jaunais publikācijas veids.
   5. LUIS, pamatojoties uz publikācijas veidu un publikāciju zinātniskās nozīmības indeksa aprēķina formulu, automātiski aprēķina publikācijas zinātniskās nozīmības indeksu. Ja datubāzē tiek mainīts publikācijas veids, tiek pārrēķināts arī zinātniskās vērtības indekss.
   6. Ja autoram ir iebildumi pret publikācijas zinātniskās nozīmības līmeni vai arī tas ir mainījies (piemēram, publikācija ir indeksēta citējamības datubāzē), autors nosūta informāciju uz Bibliotēkas e-pasta adresi [info-bibl@lu.lv](mailto:info-bibl@lu.lv).
2. **Autora, Bibliotēkas un IKTS atbildība**
   1. Autors ir atbildīgs par iesniegtās informācijas patiesumu.
   2. Bibliotēka ir atbildīga par korekta publikācijas klasifikācijas koda ievietošanu datubāzē.
   3. IKTS ir atbildīgs par publikāciju zinātniskās nozīmības indeksa aprēķināšanu atbilstoši publikācijas klasifikācijas veidam.

Pielikums

Publikāciju klasifikācijas un zinātniskās

nozīmības līmeņa novērtēšanas kārtībai

**LU PERSONĀLA PUBLIKĀCIJU KLASIFIKĀCIJAS UN ZINĀTNISKĀS NOZĪMĪBAS LĪMEŅA NOVĒRTĒŠANAS TABULA**

|  |  |  |  |  |  |
| --- | --- | --- | --- | --- | --- |
| **Publikācijas veids/**  **līmenis** | **Zinātniskās nozīmības līmenis (punkti)** | | | | **Koefi-cients** |
| **A (4)** | **B (3)** | **C (2)** | **D (1)** |
| **Recenzētas zinātniskas monogrāfijas[[1]](#footnote-1) un citas monogrāfijas,** kas | publicētas nozarē respektētās izdevniecībās ārzemēs vai Latvijā  un ir iekļautas *Web of Science*  *Book Citation Index* datubāzē | publicētas ***starptautiskās* *izdevniecībās***, par to izdošanu pieņemts lēmums autora/-u institūcijas Zinātnes padomē, monogrāfiju recenzējuši vismaz divi neatkarīgi recenzenti, kuri nepārstāv autora darbavietu, un to vārdi ir norādīti izdevuma titullapā; tā satur bibliogrāfiju, kopsavilkumu svešvalodā un ir iekļauta ***starptautiski pazīstamas bibliotēkas katalogā[[2]](#footnote-2)*** | publicētas ***Latvijā***, par to izdošanu pieņemts lēmums autora/-u institūcijas Zinātnes padomē, monogrāfiju recenzējuši vismaz divi neatkarīgi recenzenti, kuri nepārstāv autora darbavietu, un to vārdi ir norādīti izdevuma titullapā; tā satur bibliogrāfiju, kopsavilkumu svešvalodā | Citas monogrāfijas, kas neatbilst iepriekš minētajiem kritērijiem, lai arī satur zinātniskā darba pazīmes, un promociju darbu izdevumi grāmatas veidā, kas neatbilst iepriekš minētajiem kritērijiem | **5** |
| **Sastādīti zinātniski izdevumi** (enciklopēdijas, vārdnīcas, rokasgrāmatas, zinātniskie katalogi u. c.), kas | publicēti nozarē respektētās izdevniecībās un iekļauti *Web of Science* *Book Citation Index* datubāzē | publicēti starptautiskās izdevniecībās un iekļauti kādas starptautiski pazīstamas bibliotēkas katalogā | publicēti Latvijas izdevniecībāsun iekļauti kādas starptautiski pazīstamas bibliotēkas katalogā | Citi sastādīti zinātniski izdevumi, kas neatbilst iepriekš minētajiem kritērijiem | **4** |
| **Patenti un šķirņu apliecības** | EPO, USPTO, JPO un EA patenti, starptautiskos šķirņu katalogos vai ārvalstīs reģistrētas šķirnes |  |  | Latvijas Patentu valdē reģistrēti patenti, tikai Latvijā reģistrētas šķirnes vai kloni | **4** |
| **Trešo personu pasūtināti pārskati par pētījumiem**, kas | publicēti nozarē respektētās izdevniecībās un iekļauti *Web of Science Book Citation Index* | publicēti starptautiskās izdevniecībās un iekļauti kādas starptautiski pazīstamas bibliotēkas katalogā | publicēti Latvijas izdevniecībās un iekļauti kādas starptautiski pazīstamas bibliotēkas katalogā vai datubāzē | Citi, kas ir publicēti un satur zinātniskā darba pazīmes | **3** |

|  |  |  |  |  |  |
| --- | --- | --- | --- | --- | --- |
| **Publikācijas veids/**  **līmenis** | **Zinātniskās nozīmības līmenis (punkti)** | | | | **Koefi-cients** |
| **A (4)** | **B (3)** | **C (2)** | **D (1)** |
| **Anonīmi recenzēti raksti zinātniskos žurnālos**, kas | indeksēti *Web of Science 1.* vai 2. citējamības (Q1 vai Q2) koeficienta grupā savā zinātnes nozarē vai *SCOPUS* datubāzē žurnālā, kura SJR pārsniedz 1,0, vai iekļauti *ERIH* datubāzes INT1 vai INT2 kategorijas žurnālos | indeksēti *Web of Science,*  *SCOPUS* vai *ERIH* datubāzu žurnālos, kas neatbilst iepriekš minētajiem kritērijiem | publicēti citos ārzemēs vai Latvijā izdotos zinātniskos žurnālos ar starptautisku redkolēģiju un recenzentiem, kuros tiek publicēti dažādu valstu zinātnieku raksti un kas tiek starptautiski izplatīti | publicēti ārzemēs vai Latvijā izdotos zinātniskos vai Latvijas kultūrai nozīmīgos žurnālos ar redkolēģiju, kas nenodrošina starptautisku recenzēšanu | **3** |
| **Raksti zinātniskos krājumos, nodaļas kolektīvās monogrāfijās, redaktora ievadvārdi šādām monogrāfijām un krājumiem**, kas | publicēti nozarē starptautiski respektētās izdevniecībās un indeksēti *Web of Science* un/vai *SCOPUS* datubāzēs | publicēti ārzemēs vai Latvijā respektētās izdevniecībās izdotos recenzētos izdevumos, kas tiek starptautiski izplatīti | publicēti citos ārzemēs vai Latvijā izdotos izdevumos ar redkolēģiju, kas nenodrošina starptautisku recenzēšanu, un kas tiek starptautiski izplatīti | Citi, kas neatbilst iepriekš minētajiem kritērijiem, lai arī satur zinātniskā darba pazīmes | **2** |
| **Konferenču ziņojumi vai tēzes** | Konferenču ziņojumi, kas indeksēti *Web of Science Conference Proceedings Citation Index* un/vai *SCOPUS* datubāzēs | Regulāri notiekošu starptautisku konferenču (sākot ar konferences trešo kārtas numuru) ziņojumi un/vai  konferenču tēzes, kas indeksētas *Web of Science* un/vai *SCOPUS* | Neregulāru vai jaunu (1.-2. numura) starptautisku konferenču ziņojumi | Pārējie konferenču ziņojumi  un tēzes, kas neatbilst iepriekš minētajiem kritērijiem | **2** |
| **Enciklopēdiju rakstu vai šķirkļu publikācijas** | Enciklopēdiju raksti, ja viss izdevums iekļauts kādas starptautiski pazīstamas bibliotēkas katalogā | Enciklopēdiju šķirkļi, ja viss izdevums iekļauts kādas starptautiski pazīstamas bibliotēkas katalogā | Citi enciklopēdiju raksti (virs 0,3 autorlokšņu apjoma, ar vērēm) | Citi encikopēdiju šķirkļi (līdz 0,3 autorlokšņu apjomam) | **2** |
| **Mācību-metodiskās un populārzinātniskās publikācijas** | Mācību grāmatas | Populārzinātniskās grāmatas | Populārzinātniskas un kultūrkritiskas publikācijas periodiskos izdevumos | Publicēti mācību metodiskie materiāli | **2** |
| **Citas publikācijas** | Zinātniskas recenzijas un uzrunas, kas indeksētas *Web of Science* un/vai *Scopus* |  | Citas publicētas zinātniskas vai literāras recenzijas | Publicētas zinātniskās  uzrunas (neindeksētas) un cita publicistika | **1** |
| **Tulkojumi** | Tulkojumi virs 100 autorlokšņu apjoma | Tulkojumi 30-100 autorlokšņu apjomā | Tulkojumi 3-30 autorlokšņu apjomā | Citi tulkojumi un literārie tulkojumi līdz 3 autorlokšņu apjomam | **1** |

|  |  |  |  |  |  |
| --- | --- | --- | --- | --- | --- |
| **Publikācijas veids/**  **līmenis** | **Zinātniskās nozīmības līmenis (punkti)** | | | | **Koeficients** |
|  | **A (4)** | **B (3)** | **C (2)** | **D (1)** |  |
| **Zinātniski recenzēti rakstu krājumi**[[3]](#footnote-3), kas | publicēti nozarē respektētās izdevniecībās vai iekļauti *Web of Science Book Citation Index* | publicēti ***starptautiskās* *izdevniecībās***, par to izdošanu pieņemts lēmums institūcijas Zinātnes padomē, krājumu recenzējuši vismaz divi neatkarīgi recenzenti un to vārdi ir norādīti titullapā; tie satur bibliogrāfiju, analītisku ievadrakstu svešvalodā  un tiek starptautiski izplatīti | publicēti ***Latvijas* *izdevniecībās***, par to izdošanu pieņemts lēmums institūcijas Zinātnes padomē, krājumu recenzējuši vismaz divi neatkarīgi recenzenti un to vārdi ir norādīti titullapā; tie satur bibliogrāfiju, analītisku ievadrakstu svešvalodā un tiek starptautiski izplatīti | Citi, kas neatbilst iepriekš minētajiem kritērijiem, lai arī satur zinātniskā darba pazīmes | **0**  (Cita veida zinātniskās darbības atspoguļošanai) |
| **Promocijas darbi**, kas | sagatavoti manuskripta formātā | | | |
| **Kopsavilkumi** |  | | | |

**Autoru publikāciju zinātniskās nozīmības indeksu aprēķina,** publikācijas veidam atbilstošoszinātniskās nozīmības līmeņa punktus sareizinot ar koeficientu un rezultātu izdalot ar autoru skaitu (maksimālais autoru skaits, kas tiek ņemts vērā, - 10).

|  |  |
| --- | --- |
| Indekss = | Zinātniskās nozīmības līmeņa punkti X koeficients |
| Autoru skaits |

1. Zinātniska monogrāfija ir viena līdz trīs autoru sarakstīta un atsevišķā izdevumā publicēta zinātniska grāmata, kas veltīta vienai zinātniskai tēmai/problēmai, ir recenzēta un starptautiski pieejama zinātniskās informācijas krātuvēs, satur bibliogrāfiju un kopsavilkumu svešvalodā. Zinātniska monogrāfija atspoguļo fundamentālu vai lietišķu pētījumu rezultātus, kuri iegūti, izmantojot atbilstošajā nozarē atzītas zinātniskās metodes un satur teorētiskas vai praktiskas novitātes elementus. *(LZP Zinātnisko publikāciju klasifikācija)* [↑](#footnote-ref-1)
2. Starptautiski pazīstamas bibliotēkas – bibliotēkas, kuras atspoguļotas Karlsrūes virtuālajā katalogā <http://www.ubka.uni-karlsruhe.de/kvk_en.html> (ASV Kongresa bibliotēka, Britu bibliotēka, ES valstu, Norvēģijas, Šveices, Krievijas Nacionālās bibliotēkas utt.) un Lietuvas, Igaunijas nacionālās bibliotēkas. [↑](#footnote-ref-2)
3. Vienai zinātniskai tēmai/problēmai veltītu rakstu kopa, kur rakstiem ir norādīti autori un visam izdevumam ir viens vai divi zinātniskie redaktori, kā arī vienojošs analītisks ievadraksts, kas neatkarīgi no tā, kādā valodā ir uzrakstīts, ir pieejams arī svešvalodā. [↑](#footnote-ref-3)